Publication: Magyar Közlöny
Issue: MK-2003-158 (Year: 2003, Number: 158)
Era: 1990-2004
Section: a 45/2003. (XII. 29.) PM rendelethez
Paragraph Index: 2736

a) A sorozat elsõ tagjai gázhalmazállapotúak, ezek a következõk: (i) Etilén (etén) (C2H 4). Színtelen gáz, enyhén éterre emlékeztetõ illatú, erõs érzéstelenítõ hatású, igen sok szerves vegyület elõállítására használják (pl. etilén-oxid, etilbenzol, szintetikus etanol, polietilén). E vtsz. alá tartozik a legalább 95 vagy ezt meghaladó térfogatszázalék tisztaságú etilén. Az ennél alacsonyabb tisztaságú nem tartozik ide (27 11 vtsz.). (ii) Propilén (propén) (C3H 6). Színtelen, nagyon gyúlékony gáz, amely fojtószerként is használatos. E vtsz. alá tartozik a legalább 90 vagy ezt meghaladó térfogatszázalék tisztaságú propilén (propén). Az ennél alacsonyabb tisztaságú nem tartozik ide (27 11 vtsz.). (iii) Butilén (butén) (C4H 8). Ezek a telítetlen aciklikus szénhidrogének e vtsz. alá csak elkülönített, egységes, vegyileg meghatározott vegyületek formájában osztályozhatók, de nem tartoznak ide a finomítatlan szénhidrogéngázok (27 11 vtsz.). A kereskedelemben ezek a termékek folyékony állapotban, nyomás alatt fordulnak elõ.

Source: https://magyarkozlony.hu/hivatalos-lapok/9ee6d1586607f63cad625e0a732aa5425f7f658c/dokumentumok/eb1d5c4e4b1058d578fc89904d93a575c533055f/letoltes